Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Politsei määratles kolmapäevaõhtuse õnnetuse,
kus hukkus üks iisraellane ja teine sai tõsiselt viga,
rahvuslike motiividega terrorirünnakuks.
USA peastaabiülemate juht:
USA sõjaline alternatiiv Iraani tuumahangete peatamiseks
ja diplomaatilise lahenduse õhutamine on endised.
Kriis Iisraeli ja EL vahel: 16 välisministrit kutsuvad edendama
Läänekalda juudi asunduste toodangu märgistamisprotsessi.
Uurinud intsidenti, kus hukkus üks iisraellane ja viga sai ka teine,
kellele palestiinlane Jeruusalemmas bussipeatuses otsa sõitis,
määratles politsei selle
rahvuslike motiividega terrorirünnakuks.
Õnnetus toimus kolmapäeva õhtul.
Kergemalt viga saanud autojuht sai haiglas artstiabi
ja viidi ülekuulaisele koos teise autos viibinud isikuga.
Tuhanded osalesid 26-aastase Shalom Yohai Sherki matustel,
kes saadud vigastustesse suri.
Rünnak toimus teisel pool sama Ida-Jeruusalemma ristmikku,
kus mullu rammis auto trammipeatuses oodanud reisijaid
ja tappis kolm inimest, üks neist imik.
Sama peatee ääres rammis palestiinlane märtsis oma autoga
trammipeatuse juures seisnud rahvast ja vigastas neist viit.
Linnavalitsus on tugevdanud enamikke peatusi,
kuid kolmapäeval rünnatud peatust
kasutasid peamiselt palestiinlaste bussiliinid,
ja see oli kaitsetu.
Venemaa president Putin ütles, et Iraani valmidus ja paindlikkus
oma tuumatülile Läänega lahendus leida
õhutas teda uuendama tehingut,
mille järgi Iraan saab S-300 raketitõrjesüsteemi.
Iraani partnerid näitavad täna suurt paindlikkust ja selget soovi
oma tuumaprogrammi suhtes kompromissile jõuda.
Kõik protsessi osalised on tegelikult kuulutanud,
et kokkulepe on juba saavutatud.
Asi on vaid tehnililstes detailides, mis lahendatakse juuni lõpuks.
President Putin lükkas ümber
nii Iisraeli kui Lääne kriitika seoses relvatehinguga ja märkis,
et ÜRO sanktsioonid ei hõlma kaitserelvastusega varustamist.
Kui kardetakse, et hakkasime sanktsioone tühistama,
siis ilmselt ei teata, et selliste süsteemidega varustamine
pole ÜRO sanktsioonide nimekirjas.
Peatasime selle tehingu teostamise eksklusiivselt ja ühepoolselt.
Seoses Iraani tuumaküsimuse progressiga,
mis on ilmselt positiivne,
ei näe me põhjust selle keelu säilitamiseks.
Putin ütles oma igaaastases televiseeritud vastustesaates,
et Venemaa jääb Iraani suhtes oma ÜRO partneritega ühtseks
ja S-300 Iraani toimetamisel on Lähis-Idas heidutav roll.
Putin kordas ka Venemaa seisukohta, et relvad ei ohusta Iisraeli.
Muidugi tegutseme partneritega ühiselt,
me oleme seda alati teinud, ja oleme andnud suure panuse,
ja tahan seda rõhutada, Iraani tuumatüli lahendamisse.
Iisraelile pole mingit ohtu. See on üksnes kaitserelvastus.
Ja arvame pigem, et arvestades regiooni olukorraga,
eriti seoses Jeemeni sündmustega,
on selliste relvade toimetamine heidutavaks faktoriks.
Ilmses sõnumis julgustada Iisraeli ja hoiatada Iraani
rõhutas USA peastaabiülemate juht,
et USA sõjaline alternatiiv Iraani tuumahangete peatamiseks
ja diplomaatilise lahenduse õhutamine on endised,
vaatamata Venemaa otsusele toimetada Iraanile
oma S-300 õhutõrjesüsteem.
Oleme teadnud võimalusest, et see süsteem Iraanile müüakse,
ja oleme sellega arvestanud.
Sõjaline alternatiiv, mille presidendile võlgnen,
nii julgustada diplomaatilist lahendust
kui selle nurjumisel kindlustada,
et Iraan ei saaks tuumarelva, on endine.
P5+1 (USA, Venemaa, Hiina, Prantsusmaa, Inglismaa, Saksamaa)
ehk E3/EU+3
jätkavad järgmine nädal Viinis Iraaniga tuumakõnelusi,
et jõuda lõpliku tuumalepinguni tüli lõpetamiseks
Teherani tuumapürgimuste teemal.
Järgmine kohtumistevoor poliitikakantslerite tasandil
toimub Viinis 22.-23. aprillil
ning algab kohtumisega EL poliitikajuhi Helga Schmidti
ja Iraani asevälisministri Abbas Araqchi vahel.
Sellele järgneb plenaaristung kõigi E3/EU+3 maade
ja Iraani poliitikajuhtide osalusel.
Kõnelustel püütakse rajada teed lepingu sõlmimiseks 30. juunil.
Tärkava kriisi juurde Iisraeli ja EL vahel -
Iisraeli diplomaadid kritiseerisid 16 EL välisministri kirja
EL välispoliitikajuhile Mogherinile,
mis õhutab edendama Euroopa poekettidesse suunatud
Läänekalda juudi asunduste toodangu märgistamisprotsessi.
Diplomaatide sõnul on
Iisraeli holokausti mälestuspäeval avaldatud kirja ajastus väga halb.
Nad rõhutasid, et kaupade märgistamise teemal
on sel päeval palju suurem tähendus kui ühelgi teisel.
Prantsusmaa, Inglismaa, Hispaania, Hollandi ja teiste kirja väitel
aitaks protsess säilitada EL kahe riigi lahenduse poliitikat.
Iisraeli Välisministeerium eelistas mitte vastata.
Ühe Iisraeli diplomaadi sõnul
tahtsid paljud Euroopa riigid
saata sellega sõnumi
enne peaminister Netanyahu valitsuskoalitsiooni moodustamist.
Jätkuvast konfliktist Jeemenis -
Sajad houthide toetajad tulid Sanaas pahastena tänavaile,
kuna ÜRO Julgeolekunõukogu
kehtestas Iraani toetatud mässuliste vastu relvaembargo.
Resolutsioon nõudis houthidelt ka lahingute lõpetamist
ja taandumist vallutatud aladelt, sh Jeemeni pealinnast Sanaast.
Meeleavaldajad süüdistasid ÜROd
USA ja Iisraeli huvide teenimises.
Tulime tänavaile, et hukka mõista
ÜRO nõukogu ebausaldusväärne resolutsioon.
Meid ei huvita see häbiväärne resolutsioon,
mis teenib vaid USA ja Iisraeli huve.
Sel nädalal Jeemeni asepresidendiks määratud,
tunnustatud Khaled Bahah, kes peab tagama legitiimsuse
saudide toetatud pagendatud valitsusele,
lootis ära hoida saudide juhitud invasiooni
ja taastada riigis ühtsus.
Loodame, et maismaarünnakut õhurünnakute kõrvale ei tule.
Loodame seda.
Ja et meie rahvas Jeemenis mõistab.
Inimohvreid on juba palju
ja neid oleks veel rohkem maaoperatsiooni korral.
Jätan selle otsuse sõjaväelastele,
kuid nagu ütlesin, loodame, et midagi ei juhtu.
Ja me ei laienda sõda, vaid loodame sõja peatada.
Saudi Araabias planeeritud araabia sõjalised õppused
tekitasid spekulatsioone,
et Riyadh kavandab Jeemenis maaoperatsiooni.
Kolm nädalat kestnud õhurünnakutel pole õnnestunud peatada
Iraani toetatud šiiavõitlejaid,
kes kontrollivad hetkel enamikku riigist.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri